ระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงินพ.ศ. ๒๕๔๒ อาศัยอํานาจตามความในมาตรา ๘๔ แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครองจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบคณะกรรมการข้าราชการฝ่ายศาลปกครอง ว่าด้วยการเงินและการเก็บรักษาเงิน พ.ศ. ๒๕๔๒"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ "สํานักงาน" หมายความว่า สํานักงานศาลปกครอง "สํานักงานศาล" หมายความว่า สํานักงานศาลปกครองสูงสุด สํานักงานศาลปกครองกลางหรือสํานักงานศาลปกครองในภูมิภาคต่าง ๆ "หน่วยงานในสังกัด" หมายความว่า หน่วยงานในสํานักงานระดับสํานักหรือเทียบเท่า และสํานักงานศาล "ประธาน" หมายความว่า ประธานศาลปกครองสูงสุด "เลขาธิการ" หมายความว่า เลขาธิการสํานักงานศาลปกครอง "หัวหน้าการเงิน" หมายความว่า ผู้อํานวยการกลุ่มที่ปฏิบัติงานการเงินของสํานักงานหรือข้าราชการซึ่งได้รับมอบหมายให้ปฏิบัติหน้าที่ในลักษณะเดียวกัน "เจ้าหน้าที่การเงิน" หมายความว่า ข้าราชการซึ่งได้รับมอบหมาย หรือแต่งตั้งตามระเบียบนี้ ให้ปฏิบัติงานด้านการเงินและบัญชีของสํานักงานศาล "ผู้ปฏิบัติงาน" หมายความว่า ตุลาการศาลปกครอง ข้าราชการฝ่ายศาลปกครอง และลูกจ้างของสํานักงาน "หลักฐานการจ่ายเงิน" หมายความว่า หลักฐานซึ่งแสดงว่าได้มีการจ่ายเงินให้แก่ผู้รับหรือเจ้าหนี้ตามข้อผูกพันถูกต้องแล้ว "ใบสําคัญคู่จ่าย" หมายความว่า หลักฐานการจ่ายเงินที่เป็นใบเสร็จรับเงิน หลักฐานของธนาคารแสดงการจ่ายเงินให้แก่เจ้าหนี้ หรือหลักฐานการนําเงินเข้าบัญชีเงินฝากของผู้รับที่ธนาคาร และให้รวมถึง ใบนําส่งเงินต่อคลังด้วย "ใบสําคัญ" หมายความว่า หลักฐานแสดงการจ่ายเงินของผู้ปฏิบัติงาน "เงินสดย่อย" หมายความว่า เงินสดที่มีไว้ประจําสํานักงานและสํานักงานศาล เพื่อใช้จ่ายเป็นเงินยืมหรือเป็นค่าใช้จ่ายอื่นของสํานักงานและสํานักงานศาล ข้อ ๔ หลักเกณฑ์และวิธีปฏิบัติเกี่ยวกับการเงินและการเก็บรักษาเงินที่มิได้กําหนดไว้ในระเบียบนี้ ให้ปฏิบัติตามระเบียบว่าด้วยการเงินและการเก็บรักษาเงินของทางราชการโดยอนุโลมข้อ ๕ ให้เลขาธิการเป็นผู้รักษาการตามระเบียบนี้ และมีอํานาจออกระเบียบ คําสั่ง หลักเกณฑ์ และวิธีการเพื่อประโยชน์ในการปฏิบัติงานตามระเบียบนี้ข้อ ๖ ให้คณะกรรมการข้าราชการฝ่ายศาลปกครองมีอํานาจตีความและวินิจฉัยปัญหาที่เกิดจากการใช้ระเบียบนี้หมวด ๑ การรับเงิน ข้อ ๗ เมื่อพระราชบัญญัติงบประมาณรายจ่ายประจําปีหรือพระราชบัญญัติงบประมาณรายจ่ายเพิ่มเติมใช้บังคับแล้ว ให้สํานักงานจัดทําแผนการเบิกจ่ายเงินประจําปีเพื่อเบิกเงินกับกรมบัญชีกลางและให้ฝากเงินดังกล่าวไว้กับธนาคารที่เป็นรัฐวิสาหกิจดอกเบี้ยซึ่งเกิดจากเงินฝากธนาคารตามวรรคหนึ่ง ให้นําส่งคลังเป็นรายได้แผ่นดินอย่างช้าไม่เกินสามวันทําการ นับจากวันที่ธนาคารแจ้งหรือบันทึกแสดงยอดดอกเบี้ยในสมุดบัญชีเงินฝากธนาคารให้แล้วข้อ ๘ การรับเงินที่เป็นเงินสดหรือเช็คที่ธนาคารสั่งจ่าย ให้เจ้าหน้าที่ผู้รับผิดชอบออกใบเสร็จรับเงินไว้เป็นหลักฐานทุกครั้ง แล้วนําเข้าบัญชีเงินฝากของสํานักงานอย่างช้าภายในวันทําการถัดไปการรับเงินที่เป็นธนาณัติหรือตราสารอื่น ให้เจ้าหน้าที่ผู้รับผิดชอบออกใบเสร็จรับเงินโดยหมายเหตุว่าใบเสร็จรับเงินนั้นจะสมบูรณ์ต่อเมื่อได้เรียกเก็บเงินตามธนาณัติหรือตราสารนั้นแล้วให้เจ้าหน้าที่ผู้รับผิดชอบนําธนาณัติหรือตราสารอื่นนั้นไปขึ้นเงินอย่างช้าภายในวันทําการถัดไปและนําเงินที่ได้รับเข้าบัญชีเงินฝากของสํานักงานภายในวันเดียวกันข้อ ๙ การรับเงินทุกรายการจะต้องบันทึกเงินที่ได้รับในบัญชีเงินสด หรือบัญชีเงินฝากธนาคารภายในวันที่ได้รับเงินนั้น โดยให้แสดงให้ทราบว่าได้รับเงินตามแบบคําขอเบิกเงินงบประมาณใบเสร็จรับเงินหรือเอกสารอื่นในกรณีที่มีการรับเงินภายหลังกําหนดเวลาปิดบัญชีสําหรับวันนั้นแล้ว ให้บันทึกการรับเงินดังกล่าวในวันทําการถัดไปกําหนดเวลาปิดบัญชีให้เป็นไปตามที่เลขาธิการกําหนดข้อ ๑๐ แบบใบเสร็จรับเงินให้เป็นไปตามที่เลขาธิการกําหนดใบเสร็จรับเงินจะต้องไม่มีการขูด ลบ แก้ไขเพิ่มเติมหมายเลขกํากับใบเสร็จรับเงิน จํานวนเงินหรือชื่อผู้ชําระเงิน หากใบเสร็จรับเงินลงรายการรับเงินผิดพลาดให้ทําการยกเลิกใบเสร็จรับเงิน นั้น เว้นแต่ปรากฏในภายหลังว่ามีการลงรายการรับเงินผิดพลาดซึ่งมิใช่เป็นการเปลี่ยนแปลงจํานวนเงิน หรือตัวผู้ชําระเงิน ให้แก้ไขโดยขีดฆ่าและลงลายมือชื่อกํากับการยกเลิกใบเสร็จรับเงิน ให้ประทับคําว่า "ยกเลิก" ด้วยตรายางสีแดงไว้ในใบเสร็จรับเงินนั้นและให้คงใบเสร็จรับเงินฉบับที่ยกเลิกติดไว้กับสําเนาเพื่อการตรวจสอบ \* แก้ไขคําว่า "ผู้อํานวยการกองคลัง" เป็น "ผู้อํานวยการกองการเงินและบัญชี" แก้ไขเพิ่มเติมโดยระเบียบฯ (ฉ.๓/๒๕๔๗) และแก้ไขคําว่า "ผู้อํานวยการกองการเงินและบัญชี" เป็น "ผู้อํานวยการสํานักบริหารการเงินและต้นทุน" แก้ไขเพิ่มเติมโดยระเบียบฯ (ฉ.๔/๒๕๕๐) \*\* แก้ไขคําว่า "หัวหน้าสํานักงานศาล" เป็น "ผู้อํานวยการสํานักงานศาล" แก้ไขเพิ่มเติมโดยระเบียบฯ (ฉ.๔/๒๕๕๐)